Black Maria – prvé filmové štúdio na svete (New Jersey – 1893).
**Filmové štúdio** (iné názvy: **filmový ateliér**, **filmový komplex**) je budova, objekt alebo miesto určené na výrobu kinematografických a televíznych filmov alebo iných audiovizuálnych projektov. Pre zlé natáčacie podmienky v reálnych stavbách sa väčšina projektov zvykne natáčať vo filmových štúdiách. K štúdiu sa zvyčajne pripájajú ďalšie zariadenia podporujúce filmovú produkciu ako šatne, maskérne, kostymérne, trikové miestnosti, sklady scén a dekorácii, dielne, ateliéry, kancelárie, archívy, premietárne, auditória či strižne.

Prvé filmové štúdio vo Francúzsku, ktoré navrhol Georges Méliès v roku 1897 v Montreuil.

História
--------

Keďže prvé filmy boli ešte veľmi neosvetlené, museli sa výrobcovia filmov v ranej ére nemého filmu spoliehať na slnečné svetlo. Prvými filmovými ateliérmi boli preto veľké presklené domy. Slnečné svetlo bolo tiež jedným z hlavných dôvodov, prečo sa americký filmový priemysel, pôvodne založený na východnom pobreží, až v prvej dekáde 20. storočia presťahoval do slnečnej Kalifornie, do Hollywoodu. Neskôr, po prvej svetovej vojne, silné elektrické lampy nahradili slnečné svetlo a ateliéry sa stavali tmavšie a uzavretejšie (vládcom sa stalo umelé svetlo). Začiatkom príchodu zvukových filmov sa museli všetky štúdia odhlučniť. Začiatkom 80. a 90. rokov sa často filmári vrhali do reálneho sveta, čím množstvo štúdii strácalo na význame. Príchodom modernej doby sa štúdia opäť využívajú, zdokonaľujú a skvalitňujú. V súčasnosti kvalitné štúdia obsahujú takzvané zelené plátna / steny, ktoré slúžia na CGI efekty.

Filmové štúdia v rôznych krajinách
----------------------------------

### Slovensko

**Filmové ateliéry Koliba** boli založené v roku 1949 v Bratislave a od začatia ich prevádzky v roku 1953 v nich vzniklo vyše 400 celovečerných filmov, vyše štyri tisícky krátkych dokumentov, animovaných a spravodajských filmov. Štúdio Koliba, a. s. v roku 1996 Kolibské ateliéry sprivatizovalo. V súčasnosti areál patrí TV JOJ. 

* Vstup do ateliéru na Brečtanovej 1.Vstup do ateliéru na Brečtanovej 1.
* Záber z roku 2016.Záber z roku 2016.

---

**Televízne štúdio Bratislava** je televízne štúdio patriace pod RTVS, ktoré poskytuje služby v oblasti televízneho vysielania.

* Hlavná budova v mlynskej doline.Hlavná budova v mlynskej doline.
* Komplex budovy RTVS v roku 2023.Komplex budovy RTVS v roku 2023.

---

**DNA Production** je slovenské filmové štúdio, ktoré vlastnia a prevádzkujú producenti Peter Bebjak a Rasťo Šesták. Spoločnosť bola založená 23. mája 2001 a do obchodného registra ju Okresný súd Bratislava I zapísal 14. júna 2001.

---

**Studio 727** je slovenské filmové štúdio, ktoré bolo založené v roku 1997. Ateliéry sa nachádzajú severne pol kilometra od jazera Kuchajda v mestskej časti Nové Mesto.

### Česko

**Barrandov Studio** je komplex filmových štúdií v Prahe v štvrti Barrandov, ktorý bol vytvorený v roku 1931. Tieto filmové ateliéry sú najväčšie v Česku a jedny z najväčších v Európe. Barrandovské štúdiá ponúkajú kompletné služby, schopné pokryť všetko, čo sa spája s filmovým natáčaním, pre filmové produkcie z Česka i zahraničia.

* Hlavná vrátnica.Hlavná vrátnica.
* Oblasť Barrandovských ateliérov zakreslená na leteckej mape zachytenej v auguste 2019.Oblasť Barrandovských ateliérov zakreslená na leteckej mape zachytenej v auguste 2019.
* Exteriérové dekorácie (Backlot) štúdii na Barrandove.Exteriérové dekorácie (Backlot) štúdii na Barrandove.
* Barrandov Studio, letecký pohľad na hlavnú budovu.Barrandov Studio, letecký pohľad na hlavnú budovu.
* Logo štúdii.Logo štúdii.

### Francúzsko

**Cité du Cinéma** alebo **Studios de Paris** je komplex filmových štúdií podporovaný a založený filmovým režisérom a producentom Lucom Bessonom. Areál sa nachádza sa v Saint-Denis, na severnom predmestí Paríža, v zrekonštruovanej elektrárni, ktorá bola uvedená do prevádzky v roku 1933. Bol slávnostne otvorený 21. septembra 2012. Komplex obsahuje 9 filmových hál s celkovou plochou 11 tisíc metrov štvorcových.

* Hlavná budova komplexu Cité du cinéma.Hlavná budova komplexu Cité du cinéma.
* Interiér s replikami áut s filmu Piaty element (1997).Interiér s replikami áut s filmu *Piaty element* (1997).
* Exteriéry (vľavo) filmové haly a (vpravo) administratíva, dielne, sklady a iné.Exteriéry (vľavo) filmové haly a (vpravo) administratíva, dielne, sklady a iné.
* Stolárske a rezbárske dielne.Stolárske a rezbárske dielne.

---

**Studios de Bry** je filmové štúdio nachádzajúce sa v Bry-sur-Marne, neďaleko inštitúcie Institut national de l'audiovisuel (INA). S ôsmimi nakrúcacími halami a zastavanou plochou 50 000 m² patria medzi najväčšie štúdiá vo Francúzsku. Rozloha celého komplexu je asi dvanásť hektárov, súčasťou ktorého je aj vlastný backlot.


---

**Studios du** **Point du Jour**, známe ako **Studios de Billancourt**, boli legendárne filmové štúdiá, ktoré založil Henri Diamant-Berger v roku 1922 na 49 quai du Point-du-Jour v Boulogne-Billancourt a boli zatvorené v roku 1992, kvôli požiaru. Zbúrané boli v roku 1995 a na ich mieste aktuálne stoja budovy Canal+. V najväčšom rozmachu zaberala plocha celého areálu dva hektáre.

* Schematický pán (celkový) štúdii Paris-Studios-Cinéma z cca 60. rokov.Schematický pán (celkový) štúdii Paris-Studios-Cinéma z cca 60. rokov.
* Schematický pán (detailný) štúdii Paris-Studios-Cinéma z cca 60. rokov.Schematický pán (detailný) štúdii Paris-Studios-Cinéma z cca 60. rokov.

---

**Studios de Boulogne** je filmové štúdio, ktoré sa nachádzajú v Boulogne-Billancourt, medzi Avenue Jean-Baptiste-Clément a Rue de Silly. Dve najvýznamnejšie filmové štúdiá vo Francúzsku (Billancourt a Boulogne) boli od seba vzdialené asi dva kilometre vzdušnou čiarou. Štúdiá de Boulogne vznikli v roku 1941 ako konkurent Billancourtu. V súčasnosti fungujú pod názvom **Canal Factory** a zameriavajú sa primárne na televíznu tvorbu.

* Súčasná podoba.Súčasná podoba.
* Súčasná podoba.Súčasná podoba.

---

**Studios de la Victorine** sú filmové štúdiá vytvorené v roku 1919 v Nice. Štúdia obsahujú desať natáčacích hál s celkovou rozlohou okolo 6000 m².

* Panel oznamujúci vstup do ateliérov.Panel oznamujúci vstup do ateliérov.
* Panel nesúci názov.Panel nesúci názov.
* Doslovne „vitajte v Studios riviera".Doslovne „vitajte v Studios riviera".
* Stolárska dielňa.Stolárska dielňa.
* Panel oznamujúci vstup do ateliérov.Panel oznamujúci vstup do ateliérov.
* Exteriérové dekorácie.Exteriérové dekorácie.
* Hlavná budova štúdia.Hlavná budova štúdia.
* Rekonštrukcia scén vytvorených v štúdiu Victorine pre vilu z filmu Mon oncle (1958).Rekonštrukcia scén vytvorených v štúdiu Victorine pre vilu z filmu *Mon oncle* (1958).

---

**Studios d'Épinay** alebo **Studios Éclair** je filmové štúdio nachádzajúce sa v Épinay-sur-Seine v Seine-Saint-Denis. V roku 1907 založili priemyselník Charles Jourjon a Ambroise-François Parnaland Laboratoires Éclair. Spoločnosť Éclair bola pôvodne určená na výrobu filmov. V rokoch 1908 až 1918 bola Éclair treťou francúzskou firmou po Gaumont a Pathé.

* Ateliér Éclair na začiatku 20. storočia.Ateliér Éclair na začiatku 20. storočia.
* Charles JourjonCharles Jourjon

---

Medzi ďalšie významné štúdia vo francúzsku patria alebo patrili:

* Franstudio:
	+ Studios de Joinville (1908 / 1910 – 1987)
	+ Studios de Saint-Maurice (1930 – 1971)
	+ Studios Francœur (1926 – 1991)
	+ Studios Pagnol
* Studios d'Arpajon (1987 – 2012 a potom od roku 2018)
* Studios du Lendi
* Studios de Montreuil (1904 – 1929)
* Studios de Saint-Laurent-du-Var (1920 – 1944)
* Transpa studios:
	+ Studios de Saint-Ouen (cca 1970 – )
	+ Studio d’Angoulème
	+ Studio de Tourcoing
	+ Studio de La Courneuve
* Studio Chevojon
* Studios de France

### Spojené kráľovstvo

**Pinewood Studios** je britské filmové a televízne štúdio nachádzajúce sa v dedine Iver Heath v Anglicku. Nachádza sa približne 18 míľ (29 km) západne od centra Londýna. 007 Stage s plochou necelých 5000 m² je jednou z najväčších filmových hál na svete. Prvé zmienky o štúdiách siahajú do roku 1934.

* Vstupná brána do Pinewood Studios.Vstupná brána do Pinewood Studios.
* Štúdiové haly.Štúdiové haly.
* Albert R. Broccoli 007 Stage.Albert R. Broccoli 007 Stage.

---

**Shepperton Studios** je filmové štúdio nachádzajúce sa v Sheppertone, Surrey, Anglicko, s históriou siahajúcou až do roku 1931. Teraz je súčasťou Pinewood Studios Group.

* Hlavná budova Shepperton Studios.Hlavná budova Shepperton Studios.
* Najväčšia hala celých štúdii.Najväčšia hala celých štúdii.

### USA

**Universal Studios Lot** je komplex televíznych a filmových štúdií, ktorý sa nachádza na 100 Universal City Plaza v Universal City v Kalifornii a je súčasťou celého komplexu Universal Studios, ktorý zahŕňa priľahlý zábavný park Universal Studios Hollywood a komplex filmových štúdií Universal Studios Lot. Pozemok oficiálne otvoril brány Universal City 15. marca 1915. Dnes sa areál Universal Studios skladá zo 400 akrov a zahŕňa viac ako 30 filmových hál.

* Vchod číslo dva do štúdií.Vchod číslo dva do štúdií.
* Pohľad na jednotlivé scény Universal Studios Lot.Pohľad na jednotlivé scény Universal Studios Lot.
* Pohľad na backlot.Pohľad na backlot.

### Nemecko

**Studio Babelsberg** je filmové štúdio, ktoré sa nachádza v Postupime-Babelsbergu pri Berlíne v Nemecku, je druhým najstarším veľkým filmovým štúdiom na svete, ktorému predchádzalo len dánske Nordisk Film (od roku 1906), ktoré produkuje filmy od roku 1912. S celkovou rozlohou areálu približne 460 000 štvorcových metrov a štúdiami s rozlohou približne 25 000 štvorcových metrov je najväčším európskym filmovým štúdiom.

* Hlavná brána do filmového komplexu.Hlavná brána do filmového komplexu.
* Pohľad z vrchu.Pohľad z vrchu.
* Pohľad z vrchu.Pohľad z vrchu.
* Časť štúdii z roku 1952.Časť štúdii z roku 1952.
* Vlastné štúdiové mesto.Vlastné štúdiové mesto.

---

**Bavaria Studios** je filmové a produkčné štúdio, ktoré sa nachádzajú v Mníchove, hlavnom meste regiónu Bavorsko v Nemecku, a sú dcérskou spoločnosťou Bavaria Film.

* Centrálna budova štúdii.Centrálna budova štúdii.

### Taliansko

**Cinecittà** je filmové štúdio ležiace na via Tuscolana na juhovýchodnom okraji Ríma, založené v roku 1937. Nachádza sa v ňom dvadsaťdva hál slúžiacich na natáčanie i postprodukciu, zaberá rozlohu štyridsiatich hektárov a je strediskom talianskej kinematografie. Vzniklo v ňom viac ako tritisíc filmov a televíznych relácií.

* Vstupný vchod do komplexu Cinecittà.Vstupný vchod do komplexu Cinecittà.
* Pohľad na veľké haly.Pohľad na veľké haly.
* Areál filmových štúdii.Areál filmových štúdii.
* Interiér jednej s hál.Interiér jednej s hál.
* Vlastný Backlot.Vlastný Backlot.
* Vlastné logo.Vlastné logo.

### Španielsko

**Ciudad de la Luz** nachádzajúce sa v oblasti Aguamarga (Alicante, Španielsko), bolo veľké audiovizuálne centrum s rozlohou 320 000 metrov štvorcových, venované svetu kinematografie. Od otvorenia v roku 2005 do zatvorenia v roku 2012 sa v priestoroch štúdia nakrútilo približne 60 filmov.

* Centrálna budova.Centrálna budova.
* Pohľad z vtáčej perspektívy.Pohľad z vtáčej perspektívy.
* Jedna z hál s rozlohou cca 2300 m².Jedna z hál s rozlohou cca 2300 m².

### Dánsko

**Nordisk Film** je dánska filmová spoločnosť založená v roku 1906 v Kodani filmárom Ole Olsenom.

* Hlavný vstup do Nordisk Film.Hlavný vstup do Nordisk Film.
* Detailnejší záber.
* Logo firmy.Logo firmy.

### Poľsko

**Alvernia Studios** je filmové štúdio nachádzajúce sa v obci Alwernia. Komplex, ktorý bol vybudovaný v roku 2000, pozostáva z trinástich kupol s rozlohou 13 000 m².

* Pohľad na areál z vtáčej perspektívy.Pohľad na areál z vtáčej perspektívy.
* Pohľad zo zeme.Pohľad zo zeme.
* 

### Maďarsko

**Mafilm Studios** založený v roku 1948. Je najväčším a najvýznamnejším filmovým štúdiom v Maďarsku a strategickou základňou pre maďarský filmový priemysel.

* Hlavná budova.Hlavná budova.

### Rusko

**Mosfilm** (rusky: Мосфильм) je filmové štúdio, ktoré patrí medzi najväčšie a najstaršie v Ruskej federácii a v Európe. Spoločnosť bola založená v roku 1924 v ZSSR.

* Tabuľa pri vstupe do štúdií na Mosfilmovskej ulici.Tabuľa pri vstupe do štúdií na Mosfilmovskej ulici.
* Vstup do štúdií Mosfilm.Vstup do štúdií Mosfilm.
* Štúdiá Mosfilm, pohľad na kulisy starej Moskvy.Štúdiá Mosfilm, pohľad na kulisy starej Moskvy.

### Mexiko

**Estudios Churubusco** je jedným z najstarších a najväčších komplexov na nahrávanie filmov v Latinskej Amerike, ktorý sa nachádza v Churubusco, južne od Mexico City. Štúdiá Churubusco boli otvorené v roku 1945.

* Vchod do Estudios Churubusco, v pozadí je vidieť jednu z pôvodných tehlových ateliérových budov.Vchod do Estudios Churubusco, v pozadí je vidieť jednu z pôvodných tehlových ateliérových budov.

### Maroko

**Atlas Corporation Studios** je filmové štúdio nachádzajúce sa v Ouarzazate v Maroku a vytvorené v roku 1983 Mohamedom Belghmim.

* Hlavná časť ateliérov.Hlavná časť ateliérov.
* Drevené kulisy.Drevené kulisy.

### India

**Bollywood** je neformálne meno jedného z centier indického filmového priemyslu sídliaceho v Bombaji. Vzniklo zložením názvu mesta Bombaj a Hollywoodu, centra amerického filmového priemyslu.

### Čína

**Hengdian World Studios** je filmové štúdio nachádzajúce sa v Hengdian, čínskom meste Dongyang v provincii Zhejiang. Je to jedno z najväčších filmových štúdií na svete. Výstavba sa začala v polovici 90. rokov 20. storočia a odvtedy stále pokračuje.

* Časť exteriérových štúdii.Časť exteriérových štúdii.
* Ateliéry počas natáčania.Ateliéry počas natáčania.
* Vybudované kulisy k natáčaniu.Vybudované kulisy k natáčaniu.

### Japonsko

**Studios Shōchiku** je japonské filmové štúdio v Kyoto, ktoré vzniklo začiatkom 20. storočia a obsahuje 6 natáčacích hál.

* Shōchikuove štúdiá Kamata v 20. rokoch 20. storočia.Shōchikuove štúdiá Kamata v 20. rokoch 20. storočia.

Referencie
----------

1. ↑   *STUDIO : Définition de STUDIO* [online]. www.cnrtl.fr, [cit. 2023-06-24]. Dostupné online.
2. ↑   *Filmová Abeceda* [online]. www.filmpress.sk, [cit. 2023-10-18]. Dostupné online.
3. ↑  TOURISME, Seine-Saint-Denis. *Histoire de Georges Méliès et des studios de cinéma de Montreuil* [online]. Seine-Saint-Denis tourisme, [cit. 2023-06-24]. Dostupné online. (po francúzsky)
4. ↑   *Billancourt: Belmondo, Delon, Gabin a ti druzí (2020) | ČSFD.sk* [online]. [Cit. 2024-02-15]. Dostupné online.
5. ↑   *Studios de la Victorine - Nice Azur* [online]. www.niceazur.com, [cit. 2023-06-25]. Dostupné online.
6. ↑   *LES STUDIOS DE LA VICTORINE - Studios de Cinéma à Nice - Nice City Life* [online]. nice.city-life.fr, [cit. 2023-06-25]. Dostupné online.
7. ↑  À 07H28, Par Yves Jaeglé Le 22 septembre 2019. *Les studios de la Victorine à Nice : Hollywood sur la baie des Anges* [online]. leparisien.fr, 2019-09-22, [cit. 2023-06-25]. Dostupné online. (po francúzsky)
8. ↑  YUMPU.COM. *brochure studios du lendit - Euro Media France* [online]. yumpu.com, [cit. 2023-12-04]. Dostupné online. (po francúzsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Filmové štúdio**

Externé odkazy
--------------


|  |  |
| --- | --- |
| Portal | Filmový portál |

* Filmové ateliéry Koliba
* Studio 727
* Barrandov Studio
* Cité du cinéma
* Studios de Bry
* Studios de la Victorine
* Studios d'Épinay (Studios Éclair)
* Studios d'Arpajon
* Studios de France
* Pinewood Studios
* Shepperton Studios
* Universal Studios Lot
* Babelsberg Studio
* Bavaria Studios
* Cinecittà Studios
* Ciudad de la Luz
* Nordisk Film
* Alvernia Studios
* Mafilm Studios
* Mosfilm
* Shochiku studio
* Estudios Churubusco
* Hengdian World Studios
* Atlas Corporation Studios
* Encyclopædia Britannica